NARIADENIE KOMISIE (ES) č. 379/2005
zo 4. marca 2005,
ktorým sa mení a dopĺňa nariadenie (ES) č. 1168/1999, ktorým sa stanovuje obchodná norma pre slivky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1), a najmä na jeho článok 2 ods. 2,
keďže:
(1)
Nariadením Komisie (ES) č. 537/2004 z 23. marca 2004, ktorým sa upravuje niekoľko nariadení týkajúcich sa trhu s čerstvým ovocím a zeleninou, a to z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii (2), sa na neúplný zoznam veľkoplodých odrôd Prunus domestica pridalo niekoľko odrôd, a to nahradením dodatku k prílohe k nariadeniu Komisie (ES) č. 1168/1999 (3). Avšak na základe odporúčaní Európskej hospodárskej komisie Organizácie Spojených národov, aby sa rozlišovalo medzi odrodami Prunus domestica a Prunus salicina, nový dodatok neobsahuje neúplný zoznam veľkoplodých odrôd Prunus salicina, ktorý zahŕňal pred zmenou a doplnením. Tento zoznam by sa mal znova vyhotoviť v záujme transparentnosti na svetovom trhu.
(2)
Nariadenie (ES) č. 1168/1999 by sa preto malo zodpovedajúcim spôsobom zmeniť a doplniť.
(3)
Opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
PRIJALA TOTO NARIADENIE:
Článok 1
Dodatok k prílohe k nariadeniu (ES) č. 1168/1999 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. marca 2005